Διάταξη του Αντιπροέδρου του Γενικού Δικαστηρίου της 3ης Μαρτίου 2020 – Junqueras i Vies κατά Κοινοβουλίου
(Υπόθεση T-24/20 R)
(Ασφαλιστικά μέτρα – Θεσμικό δίκαιο – Μέλη του Κοινοβουλίου – Έκπτωση από το αξίωμα – Κοινοβουλευτική ασυλία – Αίτηση λήψεως προσωρινών μέτρων – Εν μέρει απαράδεκτο – Έλλειψη fumus boni juris)
Γλώσσα διαδικασίας: η ισπανική
Διάδικοι
Αιτών: Oriol Junqueras i Vies (Sant Joan de Vilatorrada, Ισπανία) (εκπρόσωπος: A. Van den Eynde, δικηγόρος)
Καθού: Ευρωπαϊκό Κοινοβούλιο (εκπρόσωποι: N. Lorenz και C. Burgos)
Αντικείμενο
Αίτηση βάσει των άρθρων 278 και 279 ΣΛΕΕ, με την οποία ζητείται, μεταξύ άλλων, η αναστολή εκτελέσεως της απόφασης του Κοινοβουλίου, της 13ης Ιανουαρίου 2020, με την οποία διαπιστώνεται η χηρεία της θέσης του αιτούντος από 3ης Ιανουαρίου 2020, και της απόρριψης της αίτησης λήψης επειγόντων μέτρων για την προστασία της κοινοβουλευτικής του ασυλίας, η οποία υποβλήθηκε στις 20 Δεκεμβρίου 2019.
Διατακτικό
Το Γενικό Δικαστήριο διατάσσει:
Απορρίπτει την αίτηση ασφαλιστικών μέτρων.
Επιφυλάσσεται ως προς τα δικαστικά έξοδα.
____________